Sandliljeslekta

Anthericum baeticum
 storsandlilje (A. liliago)
 småsandlilje (A. ramosum)

Sandliljeslekta (Anthericum) er ei slekt med flerårige urter i aspargesfamilien.

De har en kort jordstengel. Bladene er grunnstilte, linjeformede og graslignende. Blomsterstengelen er mye lenger enn bladene. Den endestilte blomsterstanden er en tosidig klase eller topp. Blomstene er tvekjønnede, tretallige og undersittende. Det er seks hvite blomsterdekkblad og seks pollenbærere. Frukten er en kapsel med svarte frø.

Slekta har 65 arter som er utbredt i Europa, nordlige og østlige deler av Afrika, Vest-Asia, Mellom- og Sør-Amerika. I Europa er det tre arter:  Storsandlilje (A. liliago) og småsandlilje (A. ramosum) er vanlige i store deler av verdensdelen, men mangler lengst sør og nord. Anthericum baeticum vokser i fjellene i Sør-Spania og finnes ellers i Marokko, Algerie og Tunisia.

 Kilder 





 Eksterne lenker 


Kategori:Agavoideae